|  |  |
| --- | --- |
| **C:\Users\fabian.eszter\AppData\Local\Microsoft\Windows\Temporary Internet Files\Content.IE5\O38GMN2W\ngm_szines_logo.png** | https://encrypted-tbn0.gstatic.com/images?q=tbn:ANd9GcTEvpQ15VCqsvdP6nbS-ZLjgkWBzkTqrOFkzrpUJ84LO2n4GBCs |

**A Nemzetgazdasági Minisztérium**

**valamint a**

**Falusi és Agroturizmus Országos Szövetségének**

**felhívása**

**a turizmus és vendéglátás ágazati értéktárba való bekerülés érdekében**

1. **A felhívás háttere, célja:**

A magyar nemzeti értékekről és a hungarikumokról szóló 2012. évi XXX. törvény (a továbbiakban: Htv.) alapján az egyes ágazatokért felelős miniszterek szakágazatukban meghatározzák a feladatkörükbe tartozó, egyéb szabályozás szerint már önállóan nyilvántartott, a Htv. 1. § (1) bekezdés j) pontja alapján nemzeti értéknek minősíthető értékeket. A felhívás célja, hogy beazonosítsa azon falusi szálláshelyeket, amelyek építészeti megoldásaik és nyújtott szolgáltatásaik minőségével megfelelnek a Htv.-ben meghatározott definíciónak:

*Nemzeti érték:* magyar alkotótevékenységhez, termelési kultúrához, tudáshoz, hagyományokhoz, tájhoz és élővilághoz kapcsolódó, nemzetünk történelme, valamint a közelmúlt során felhalmozott és megőrzött minden szellemi és anyagi, természeti, közösségi érték, vagy termék, amely

* hazai szempontból meghatározó jelentőségű, így nemzetünk - de legalább egy meghatározott tájegység lakossága - a magyarságra jellemzőnek és közismertnek fogad el,
* jelentősen öregbíti hírnevünket, növelheti megbecsülésünket az Európai Unióban és szerte a világon,
* hozzájárul új nemzedékek nemzeti hovatartozásának, magyarságtudatának kialakításához, megerősítéséhez;
1. **Az ágazati értéktárba való bekerülés előnyei:**

Az ágazati értékek automatikusan bekerülnek a Magyar Értéktárba és amennyiben a Htv. szerinti hungarikum definíciónak megfelelnek, külön javaslattétel révén hungarikummá minősíthetőek.

1. **Jelentkezhetnek:**

A felhívásra a Nemzetgazdasági Minisztérium, valamint a Falusi és Agroturizmus Országos Szövetsége által nyilvántartott, „falusi szálláshely napraforgó” nemzeti tanúsító védjeggyel rendelkező szálláshelyek közül a 3 és 4 napraforgós minősítésűek jelentkezhetnek.

1. **Feltételek:**
* a szálláshely legalább három napraforgós minősítéssel rendelkezik,
* kimagaslóan magas minőségű szolgáltatásokat nyújt,
* szolgáltatásai között megtalálhatóak a következők
	+ a helyi népművészeti, néprajzi, kézműves, építészeti és kulturális értékek, örökségek bemutatása, vagy
	+ a falusi élethez, környezethez és munkakultúrához kapcsolódó hagyományok, tevékenységek bemutatása,
* a hagyományos falusi életmód bemutatásához kapcsolódóan a megművelt saját (zöldség, gyümölcs) kerttel rendelkezik és a háziállatokat (haszonállatok) tart,
* igényes külső megjelenésű,
* az épület tájba illeszkedik, építészeti megoldása, berendezése tükrözi a falusi életmódot, őrzi a hagyományokat,
* kialakítása, berendezése során előnyben részesítette a hazai, kézműves termékeket,
* működése során helyi termékeket és alapanyagokat használ fel,
* az épület állaga és berendezésének állapota kifogástalan, valamint a mai kor emberének is kielégítő komfortot biztosít,
* egyedi, a többiektől megkülönböztethető, rá jellemző értékkel bír,
* a szállásadó kiemelkedő szerepet játszik a helyi kultúra, szokások fennmaradásában, és összekötő kapcsot jelent a többi szolgáltató között az adott térségben, településen.
1. **Jelentkezni a mellékelt formanyomtatvány és a mellékletek (fényképek)** **info@falusiturizmus.hu** **e-mail címre való megküldésével lehet.**
2. **A benyújtás határideje: folyamatos, első szakasz 2013. november 15-én zárul**
3. **A jelentkezések elbírálásának menete:**

A szálláshely ágazati értéktárba való bekerüléséről a Nemzetgazdasági Minisztérium és a Falusi és Agroturizmus Országos Szövetsége javaslata alapján a Nemzetgazdasági Miniszter dönt a pályázat benyújtását követőn 60 napon belül.

A döntést követően az értéktárba felvett szálláshelyeket a Nemzetgazdasági Minisztérium és a FATOSZ honlapján közzéteszi, valamint nyilvános lesz a hungarikum honlapon a nemzeti értéktár részeként.

**Jelentkezési lap**

**A turizmus-vendéglátás ágazati értéktárba való nyilvántartásba vételhez**

|  |  |
| --- | --- |
| A szálláshely neve:  |  |
| A tulajdonos/üzemeltető neve, elérhetősége (cím, e-mail, telefon): |  |
| A szálláshely címe:  |  |
| Védjegye (kategória, a bizonyítvány sorszáma): |  |
| A szálláshely honlapjának címe: |  |
| Az ágazati értéktárba való felvétel indoklása, az egyedi érték bemutatása (max. ½ oldalban): |
|  |
| A felhívásban szereplő feltételeknek való megfelelés ismertetése (max. ½ oldalban) |
|  |
| Helyi termékek, alapanyagok használatának ismertetése (max. ¼ oldalban): |
| Mellékletek: 5 db külső+5 db belső fénykép |
| Dátum:Aláírás: |